open-index/open-wikipedia-markdown huggingface dataset:
Preokret (koalicija)

**Preokret** je politička koalicija u Srbiji, nastala krajem 2011. Čine je Liberalno-demokratska partija, Srpski pokret obnove, Socijaldemokratska unija, Bogata Srbija, Vojvođanska partija, Demokratska partija Sandžaka, Zelena ekološka partija - zeleni i Partija Bugara Srbije. Podršku ovoj koaliciji pružaju i Asocijacija samostalnih i nezavisnih sindikata i neke nevladine organizacije. Ova koalicija stvorena je sa ciljem da se ubrzaju evropske i otpočnu evroatlantske integracije Srbije, te usvoje evropski standardi i vrednosti u društvu.

## Nastanak
Dana 5. novembra 2011. javnosti je predstavljen proglas „Preokret - Srbiju u Evropu, Evropu u Srbiju“, koji su potpisale Liberalno-demokratska partija, Srpski pokret obnove i Socijaldemokratska unija, kao i određeni broj intelektualaca, a kasnije su im se pridružile neke regionalne i manjinske partije i nevladine organizacije.

U proglasu se traži promena državne politike prema Kosovu, te da se uvaži stvarnost koja je nastala povlačenjem Srbije sa Kosova 1999, nakon Kumanovskog sporazuma, koji je u proglasu nazvan „kapitulacijom“. U proglasu se navodi da je cilj potpisnika da „ujedine sve one koji su za Srbiju u Evropi“, te se kritikuje trenutna Vlada Srbije i njeno, kako je navedeno, „povlađivanje antievropskoj histeriji“.

Nakon predstavljanja proglasa, lider Liberalno-demokratske partije Čedomir Jovanović uputio je poziv patrijarhu, predsedniku Srbije Borisu Tadiću, i predsedniku SANU da ga potpišu. Predsednik Srbije Boris Tadić je istog dana izjavio da neće potpisati proglas, jer se „suštinski ne slaže sa politikom odustajanja od legitimnih državnih i nacionalnih interesa“. Liberalno-demokratska partija je 8. i 13. novembra 2011. saopštila da je proglas potpisao veliki broj profesora, reditelja, pisaca, muzičara i predstavnika nevladinog sektora.

Uprkos potpisivanju proglasa i zajedničkom delovanju, predizborna koalicija između Liberalno-demokratske partije, Srpskog pokreta obnove i Socijaldemokratske unije nije formirana ni do kraja 2011.

Predsedništvo Srpskog pokreta obnove je 22. januara 2012. donelo jednoglasnu odluku u kojoj se zalaže za saradnju sa članicama „pokreta Preokret“. Zbog nepriznavanja i kritikovanja ove odluke, Srđan Srećković i Sanja Čeković su isključeni iz stranke. Njih dvoje su osnovali frakciju „izvorni Srpski pokret obnove“.

Na konferenciji za novinare koja je održana 11. marta 2012, Čedomir Jovanović je najavio predizbornu koaliciju sa SPO, SDU, ASNS, Bogatom Srbijom i regionalnim manjinskim strankama. Zajednička izborna lista će se zvati „Preokret“, a njen nosilac će biti Čedomir Jovanović. Prema dogovoru o raspodeli mandata, Asocijacija samostalnih i nezavisnih sindikata će dobiti dva poslanička mesta, dok će Srpski pokret obnove dobiti samostalni poslanički klub.

## Reference
Srđan Srećković

**Mr Srđan Srećković** je ministar za dijasporu u trenutnoj Vladi Republike Srbije čiji je predsednik dr Mirko Cvetković. Izabran je na predlog Srpskog pokreta obnove, dok je bio potpredsednik te stranke.

Rođen je 12. aprila 1974. u Beogradu.
Završio je Petu beogradsku gimnaziju. Redovne i magistarske studije završio je na Ekonomskom fakultetu Univerziteta u Beogradu.

Srećković je obavljao funkciju pomoćnika generalnog direktora „Jat ervejza“ od 2007 do jula 2008, a obavljao je i funkciju pomoćnika ministra trgovine, turizma i usluga u periodu od 2004. do 2007. godine.

Glavni odbor SPO ga je 10. decembra 2011. razrešio dužnosti potpredsednika stranke, a 10. februara 2012. iskljulčen je iz Srpskog pokreta obnove, odlukom Predsedništva SPO, zbog "nesprovođenja programa stranke u Vladi i konstantnog kršenja statuta".

Govori engleski jezik. Oženjen je Marijom Srećković sa kojom ima sina Nikolu.

## Izvori
* Biografije ministara na sajtu Vlade Srbije

## Vanjske veze

* intervju za Glas javnosti
Srbija ne sme da stane

**Zajedno možemo sve – Aleksandar Vučić** je politička koalicija u Srbiji, na čijem je čelu Aleksandar Vučić, predsednik Srpske napredne stranke.

Posle političkog razlaza Vojislava Šešelja i Tomislava Nikolića, poslanici SRS-a koji su prišli Nikoliću osnovali su zajedno sa njim poslanički klub "Napred Srbijo". Srpska napredna stranka je formirana nekoliko meseci posle parlamentarnih izbora 2008. godine, odvajanjem velikog broja članova Srpske radikalne stranke, na čelu sa Nikolićem. Krnji SRS je insistirao na pravu da zadrži sve mandate osvojene na izborima, koje je zvanično osporeno, tako da je SNS ostao u skupštini sve do okončanja njenog mandata. Koaliciju čine Srpska napredna stranka, Nova Srbija, Pokret snaga Srbije, Pokret socijalista, Bošnjačka narodna stranka, Romska partija, Narodna seljačka stranka, Demokratska partija Makedonaca, Asocijacija malih i srednjih preduzeća i preduzetnika Srbije, Pokret vlaškog ujedinjenja, Pokret privredni preporod Srbije i Udruženje izbeglica u Srbiji. Najavljeno je da će Tomislav Nikolić biti njihov kandidat za premijera. Republička izborna komisija je proglasila ovu listu 20. marta.

## Reference
Pokret socijalista

**Pokret socijalista** (PS) je desna politička stranka u Srbiji. Osnivač i predsednik PS-a je Aleksandar Vulin, bivši funkcioner Jugoslovenske levice.

Pokret socijalista su osnovali bivši funkcioneri Socijalističke partije Srbije u sukobu sa novom pro-evropskom politikom te stranke i radi neslaganja oko koalicije sa Demokratskom strankom u Vladi Mirka Cvetkovića.

U 2010. godini PS je ušao u koaliciju sa Srpskom naprednom strankom, Novom Srbijom i Pokretom snaga Srbije najavljujući jedinstvenu izbornu listu na izborima 2012.

## Povezano
* Spisak desničarskih partija u Srbiji

## Izvori

## Vanjske veze
* Zvaničan sajt 
* Inicijativa Pokreta socijalista za podizanje spomenika Slobodanu Miloševiću
Demokratski savez Hrvata u Vojvodini

**Demokratski savez Hrvata u Vojvodini** je regionalna politička stranka u Republici Srbiji, koja djeluje u njenoj sjevernoj autonomnoj pokrajini Vojvodini i okuplja pripadnike hrvatskog naroda. Osnovana je 15. jula 1990. posle uvođenja višestranačja u Srbiji, te je učestvovala na izborima u decembru iste godine, kada je njen član Antun Skenderović izabran za poslanika.

Na rad stranke je ozbiljno uticao raspad Jugoslavije i izbijanje rata u Hrvatskoj, s obzirom da su pripadnici hrvatske zajednice u Vojvodini bili izloženi raznim pritiscima, a odbijan im je službeni status nacionalne manjine. Od 1998. traju i unutrašnji sukobi u DSHV iz koje se izdvojilo nekoliko manjih stranaka. DSHV je, međutim, i danas najjača hrvatska stranka u Srbiji.

Od 2007. je u savezu sa Demokratskom strankom sadašnjeg srpskog predsednika Borisa Tadića.

## Vanjske veze

* Zvanična veb prezentacija
Veliki šator

**Veliki šator** () naziv za političku stranku ili dugotrajniju koaliciju koju karakterizira nedostatak čvrste ili jasno definirane ideološke osnove, odnosno izuzetna šarolikost s obzirom etnički, religijski, socijalni i/li svjetonazorski karakter njenih članova i pristaša. U anglosaksonskim zemljama se za takve političke stranke često koristi izraz *catch-all party* (doslovno "svehvatajuća stranka"); u Njemačkoj se takav koncept naziva "narodna stranka" (), a ponekad se koristi i izraz **univerzalna stranka**.

Kao tradicionalni primjer stranaka "velikog šatora" se navode dvije vodeće stranke u SAD: Demokratska i Republikanska.

## Povezano
* Neprincipijelna koalicija
* Narodni front

## Izvori
Owen Hargreaves

**Owen Lee Hargreaves** (Calgary, 20. siječnja 1981.) je kanadsko-britanski nogometaš, trenutno slobodan igrač. Hargreaves je velškog porijekla, a osim za klubove, nastupao je i za Englesku reprezentaciju.
San Antonio, Texas

**San Antonio** je grad u američkoj saveznoj državi Teksas. San Antonio je drugi po veličini grad u Teksasu i sedmi po veličini u SAD. Po popisu stanovništva iz 2010. u njemu je živelo 1.327.407 stanovnika.

U gradu živi preko 63% Hispanoamerikanaca i Latinoamerikanaca. Privreda se sastoji od trgovine vunom, pamukom i kožom, prehrambene industrije, rafinerija nafte i turizma. U gradu ima 31 visokoškolska ustanova i više od 30 privatnih škola. Od kulturne baštine najznačajnije je utvrđenje Alamo gde su se vodile borbe između teksaške vojske i vojske SAD.

Grad je osnovan 1718. godine kao španska misija. Godine 1821. grad ulazi u sastav novoosnovane meksičke države, a od 1836. do 1846. deo je Republike Teksas, a nakon toge je pripojenn SAD.

Najveća baza američkog vazduhoplovstva nalazi se upravo u San Antoniju. Godišnje se tu obuči 40 000 pripadnika američke vojske i članica NATO.

## Demografija

## Partnerski gradovi
*  Santa Kruz de Tenerife,
*  Las Palmas de Gran Kanarija, 
*  Gvadalahara,
*  Čenaj,
*  Kahsiung, 
*  Kumamoto, 
*  Kvandžu, 
*  Monterej, 
*  Galileja,

## Reference

## Literatura

* 
* 
* 
* 
* 
* 

## Vanjske veze

* City of San Antonio
* San Antonio Convention & Visitors Bureau
* San Antonio Neighborhood information 
* San Antonio International Airport
* San Antonio area parks 
* South and West Texas, a National Park Service ''Discover Our Shared Heritage'' Travel Itinerary
* ''San Antonio Missions: Spanish Influence in Texas,'' a National Park Service Teaching with Historic Places (TwHP) lesson plan
* Census quickfacts 
* San Antonio City Data
* San Antonio Housing Statistics 
* Port San Antonio
* Greater San Antonio Chamber of Commerce
Gary Neville

**Gary Alexander Neville** (Bury, 18. veljače 1975.) je bivši engleski nogometaš i reprezentativac. Neville je desni bek s najviše nastupa za reprezentaciju i 5 je godina bio kapetan Manchester Uniteda, jedinog kluba za kojeg je igrao.

Kako je cijelu karijeru proveo na Old Traffordu, Neville je jedan od rijetkih igrača koji su igrali samo za jedan klub u svojoj karijeri. U trenutku umirovljenja (2011.), Neville je bio igrač s drugim najdužim stažom u klubu, iza momčadskog kolege Ryana Giggsa. Godine 1995. debitirao je za reprezentaciju te je tijekom 10 godina bio prvi izbor desnog beka kako u klubu tako i u reprezentaciji.

Njegov mlađi brat, Phil Neville, također je nogometaš i kapetan Evertona, a u Manchesteru je igrao od 1993. do 2005. godine. Nakon umirovljenja 2011., Neville je postao komentator na Sky Sportsu.
The Nowhere Man

**Čovjek bez prošlosti** je roman koji je doživio veliki uspjeh u SAD i druga je knjiga Aleksandra Hemona (rođenog 1964. u Sarajevu), potpuno osmišljena i napisana na engleskom jeziku.

Ova autobiografska mistifikacija u kojoj Hemon pripovjeda život svog *alter ega* Jozefa Proneka tematski je u velikoj mjeri oslonjena na Sarajevo, Bosnu i SFRJ, i to Jugoslaviju iz onog vremena kada još nije bila na naslovnim stranicama svjetskih TV stanica i novina.

Pronekov životopis u prvom licu pričaju njegovi prijatelji i očevici, a pri tom se mogu izdvojiti tri zasebne cjeline. 
U prvoj narator pripovjeda o Pronekovom odrastanju u Sarajevu osamdesetih, u drugoj se Pronek, kao pripadnik ukrajinske manjine, zatiče na stipendiji u Kijevu tokom antidemokratskog udara u Moskvi, a u trećoj je Pronek imigrant u SAD, koji za Greenpeace prikuplja novčane priloge po kućama.

Roman završava borhesovskom novelom o ruskom "bijelom" oficiru Jevgeniju Picku i njegovim pustolovinama po Harbinu i Shangaju početkom vijeka.
Vodeća preduzeća

**Vodeća preduzeća** u najširem smislu predstavlja mjesto s kojim se upravlja ili koordinira aktivnostima neke organizacije. Pod tim izrazom se može podrazumijevati i stalna institucija koja se na nalazi na hijerarhijskom vrhu neke organizacije, odnosno ad hoc tijelo koje upravlja određenim aktivnostima, za što je primjer izborni štab neke političke stranke ili kandidata.
Live in Sydney

***Live in Sydney*** je DVD snimljen na koncertu u Sydneyu 11. maja 2001. na koncertnoj turneji od Kylie Minogue On a Night Like This Tour. Na DVD-u je ekskluzivne snimke događaja iza pozornice uključujući pogled u kabine. DVD je u Australiji dobio tri platinaste certifikacije.

## Popis pjesama
# „Love Boat”
# „Kookachoo”
# „Hand on Your Heart”
# „Put Yourself in My Place”
# „On a Night Like This”
# „Step Back in Time”/„Never Too Late”/„Wouldn't Change a Thing”/„Turn It into Love”/„Celebration”
# „Can't Get You Out of My Head”
# „Your Disco Needs You”
# „I Should Be So Lucky”
# „Better the Devil You Know”
# „So Now Goodbye”
# „Physical”
# „Butterfly”
# „Confide in Me”
# „Kids”
# „Shocked”
# „Light Years”
# „What Do I Have to Do?”
# „Spinning Around”

## Reference

## Vanjske veze
* Službena stranica
Univerzitet u Birminghamu

**Univerzitet u Birminghamu** (; ) je javni istraživački univerzitet u Birminghamu u Ujedinjenom Kraljevstvu. Institucija je 1900. postala univerzitet čime je naslijedila **Kraljevski koledž** (), medicinsku školu osnovanu 1828. godine i **Graditeljsku visoku školu** () osnovanu 1875. godine. Univerzitet u Birminghamu postao je prvi među takozvanim *univerzitetima crvene cigle* u Engleskoj koji je dobio kraljevsku povelju. Jedna je od institucija osnivačica Russellove grupe, grupe javnih britanskih istraživačkih univerziteta sa sjedištem u Londonu.

## Galerija

image:BirminghamUniversityChancellorsCourt.jpg|
image:BirminghamBUGS.jpg|
image:Birmingham Business School.jpg|
image:BirminghamQueenElizabethHospitalMedicalSchool.jpg |


## Literatura
* Foster, A. (2005). *Birmingham (Pevsner Architectural Guides)*. London: Yale University Press. .
* Ives, E. (2000). *The First Civic University: Birmingham, 1880–1980 – An Introductory History*. Birmingham: University of Birmingham Press. .
* *The University of Birmingham Yearbook [[2002]]–[[2003]]*.
* Cheesewright, M. (1975). *Mirror to a Mermaid*. Birmingham: The University of Birmingham Press. .
* Braithwaite, L. (1987). *University of Birmingham Architectural Trail*. Birmingham: The University of Birmingham Press. .
* Hughes, A. (1950). *The University of Birmingham : A Short History*. Birmingham: The University of Birmingham Press.

## Vanjske veze

* Službena stranica 
* University of Birmingham Foundation  
* University of Birmingham Profile 
* University of Birmingham Observatory 

## Reference
Vladimir Samardžić (razvrstavanje)

**Vladimir Samardžić** može označavati:

* Vlada Samardžić, srpski rok-muzičar 
* Vladimir Samardžić, fudbaler
* Vladimir Samardžić, rukometaš
Društvo ljubitelja fantastike Lazar Komarčić

**Društvo ljubitelja fantastike „Lazar Komarčić“** osnovano je u Beogradu 1981. godine. Društvo je naziv dobilo po Lazaru Komarčiću (1839 – 1909), srpskom novinaru i književniku, tvorcu prvog srpskog naučno-fantastičnog romana "Jedna ugašena zvezda" (1902).

## Članstvo i saradnici
Među osnivačima, članovima, saradnicima i prijateljima društva nalaze se skoro svi značajniji pisci, urednici, publicisti i istraživači srpske fantastike: Dejan Ajdačić, Radmilo Anđelković, Ilija Bakić, Lidija Beatović, Dušan Belča, Stevan Bošnjak, Ljubomir Damnjanović, Milan Drašković, Rastislav Durman, Zoran Živković, Pavle Zelić, Slobodan Ivkov, Zoran Jakšić, Bojan Jović, Boban Knežević, Vladimir Lazović, Aleksandar Manić Monja, Aleksandar Marković, Miodrag Milovanović, Jasmina Mihajlović, Aleksandar B. Nedeljković, Ivan Nešić, Oto Oltvanji, Milorad Pavić, Zoran Pešić Sigma, Ljiljana Praizović, Dušan-Vladislav Pažđerski, Slaven Radovanović, Daniel Reljić, Goran Skrobonja, Goran Stanković, Zoran Stefanović, Spomenka Stefanović-Pululu, Danijela Tanasković, Slobodan Ćurčić, Dragan R. Filipović, Dragana Stojiljković, Tamara Lujak. O srpskoj fantastici pogledati: Istorija srpske fantastike i Srpski pisci fantastike.
  
Navedeno važi za stripare i drugi likovne umetnike kao što su: Dragan Bosnić, Vladimir Vesović, Aleksa Gajić, Dobrosav Bob Živković, Zoran Janjetov, Dejan Nenadov, Željko Pahek, Darko Perović, Zoran Tucić i drugi.

## Nagrade Društva
Društvo dodeljuje sledeće nagrade
* Nagrada „Lazar Komarčić“ za najbolja fantastička dela objavljena u prethodnoj godini (od 1984)
* Nagrada „Ljubomir Damnjanović“ za najbolja dela objavljena u prethodnoj godini u klupskom fanzinu *Emitor* (od 2003)
* Nagrada društva „Lazar Komarčić“ za doprinos srpskoj fantastici (od 2007)

## Izdavačka delatnost
Pored dugovečnog i kultnog fanzina-prozina Emitor, društvo povremeno izdaje i knjige i druga izdanja, poput:
* Komarčić, Lazar. Jedna ugašena zvezda, roman, faksimilni reprint, 2006.
* Ugriz strasti (priče erotske fantastike), 2007

## Vanjske veze
* Društvo ljubitelja fantastike „Lazar Komarčić“
Zamišljena zajednica

**Zamišljena zajednica** je koncept nacije koga je irski politolog Benedict Anderson iznio 1983. godine u svojoj knjizi ***Imagined Communities*** ("Zamišljene zajednice" na engleskom). Prema njemu nacija nastaje kao zamišljena zajednica, odnosno iz potrebe za zajednicom širom od one u kojoj pojedinci žive i s kojom imaju neposrednu interakciju. Razlog za nastanak takvih zamišljenih nacija Anderson vidi u trijumfu sekularnih ideja Prosvjetiteljstva koje su uklonile božansko pravo kraljeva kao vezivno tkivo podanika dotadašnjih država, te dovele do potrebe za njegovih nadomjeskom u obliku nacionalne pripadnosti.
Lidija Beatović

**Lidija Beatović** (rođena 1966. u Senju) je hrvatska i jugoslovenska spisateljica naučne fantastike. Objavljivala u hrvatskim i srpskim NF časopisima *[[Alef (časopis)|Alef]]*, *[[Sirius (časopis)|Sirius]]* i Znak Sagite, Balkanski književni glasnik.

Od 1992. godine živi i radi u Južnoafričkoj Republici.

## Važnije antologije i književni izbori
* Tamni vilajet, uredio Boban Knežević, Beograd.
* „Tamna zvezda“, posebni dodatak magazina *Presing*, uredio Dejan Ognjanović, Niš, 2005.
* Ugriz strasti (priče erotske fantastike), uredio Pavle Zelić, Društvo ljubitelja fantastike „Lazar Komarčić“, 2007.
Pavle Zelić

**Pavle Zelić** je pisac fantastike iz Srbije. Rođen je u Beogradu 1979. godine. Diplomirao je na Farmaceutskom fakultetu u Beogradu 2005. godine. Govori engleski i francuski. Živi i radi u Beogradu.

## Biografija
Bavi se pisanjem priča sa kojima je i učestvovao na raznim konkursima. Priče su mu objavljivane u „Politikinom Zabavniku“, „Politici“, „Gradini“, „Ulaznici“, „Naš trag“, „Znaku Sagite“, „Think Tank“, „Grad“, „Trash“, „Putevi kulture“, „Hobby master“; fanzinima „Nova“ i „Emitor“, antologijama „Beli šum“, „Zbirka priča o Flašu Gordonu“ i „Gradske priče 4 - Vodenica“, kao i u zbirkama „Bolja polovica“, „Ispod i iznad“ i „Priče o dinosaurima“ u Hrvatskoj, časopisu „9“ u Grčkoj.

Dobitnik nagrade „Ljubomir Damnjanović“ za sezonu 2007/2008. godina za priču „Tarzanova poslednja velika avantura“ objavljenoj u fanzinu „Emitor“ br. 464.

Takođe se bavi i pisanjem scenarija za stripove, a 2009. godine dobio je nagradu „Mladi teoretičar stripa“ na XI Balkanskoj smotri mladih strip autora u Leskovcu.

Piše filmsku, književnu i kritike stripova, kao i eseje za brojne književne i popularne časopise. Bio je stalni saradnik časopisa „OK magazin“, „Znak Sagite“, „Popboks“ i vodiča za Beograd „Singidunum Weekly“. Piše za časopise „Gradina“,„Think Tank“, „Pressing“,„Strip Pressing“, „Rush“, „Bzzz!“, i druge.

Bio je urednik fanzina „Emitor“ koji izdaje Društvo ljubitelja fantastike „Lazar Komarčić“. Sa još jednim članom Društva „Lazar Komarčić“ Petrom Petrovićem je, kao deo delegacije Srbije, osvojio nagradu za najbolji evropski SF fanzin za „Emitor“ 2004. godine na konvenciji EUROCON u Plovdivu u Bugarskoj.

Jedan je od organizatora konvencije fantastike „Beokon - OKO ZVEZDE“ januara 2006. godine, kao i još dva „Beokona“ (novembra 2006. i decembra 2007.)

Urednik zbirke priča erotske fantastike „Ugriz strasti“ objavljene 2007. godine.

Držao je veliki broj predavanja na redovnim sastancima društva „Lazar Komarčić“.

## Literarna dela
* "Poslednja velika avantura", zbirka priča, Matica srpska, 2009. godina
* "Družina Dardaneli: Poljubac leptirice" (Zelić/Paunović), strip album, System Comics, 2011. godina, kao scenarista

## Vanjske veze

* Društvo ljubitelja fantastike „Lazar Komarčić“ 
* Društvo ljubitelja naučne fantastike „Photon Tide“
* Udruženje fantastike „SCI&FI“ 
* Znak Sagite
* Biblioteka srpske kulture Rastko
* Pogled iz svemirskog broda 
* Art Anima - sajt posvećen fantastičnoj književnosti
José Mourinho

**José Mário dos Santos Mourinho Félix** (Setúbal, 26. siječnja 1963.) je portugalski nogometni trener i bivši igrač, aktualni trener Benfice. U medijima je znan kao **"The Special One"**. Prema brojnim kritičarima i fanovima, Mourinho se smatra jednim od najboljih trenera svih vremena. Iako je započeo karijeru kao igrač, vrlo se brzo prebacio na trenerski posao. Nakon što je tijekom 1990-ih radio kao pomoćni trener i trener mladih ekipa, Mourinho se zaposlio kao prevoditelj Sir Bobbyja Robsona, koji je radio kao trener Sportinga, Porta i Barcelone. U katalonskom je klubu ostao i nakon Robsonova odlaska te je radio zajedno s njegovim nasljednikom Louisom van Gaalom.

Nakon posvećivanja trenerskoj karijeru, Mourinho je imao velikog, ali kratkoročnog uspjeha u Benfici i U.D. Leiriji. Godine 2002. vratio se u Porto, ovaj put kao glavni trener, te je 2003. s klubom osvojio prvenstvo, kup i UEFA Kup. Godine 2004. obranio je naslov prvaka i doveo Porto na vrh Europe, osvojivši Ligu prvaka. Sljedeće godine odlazi u Chelsea s kojim osvaja dva prvenstva 2005. i 2006. godine. Iako je često izazivao kontroverze zbog svojih javnih istupa i arogantnosti, Mourinhovi uspjesi donijeli su mu svjetski renome.

Godine 2008. odlazi u talijansku Seriju A gdje potpisuje trogodišnji ugovor s Interom. Nakon samo tri mjeseca osvojio je svoj prvi trofej, superkup, a sezonu je završio osvajanjem prvenstva. Sljedeće sezone Mourinho je osvojio prvu trostruku krunu u talijanskoj povijesti, osvojivši prvenstvo, kup i Ligu prvaka, izbacivši tada nepobjedivu Barcelonu u polufinalu. Mourinho je tako postao tek treći trener u povijesti koji je Ligu prvaka osvojio s dvije različite ekipe, uz Ernsta Happela i Ottmara Hitzfelda. Godine 2010. postao je prvi dobitnik FIFA-ine Zlatne lopte za trenera, a u svibnju iste godine potpisao je četverogodišnji ugovor s Real Madridom, s kojim je 2011. osvojio kup, prvi put nakon 1993.
Bojan Jović

**Bojan Jović** (Beograd, 25. april 1963) je srpski teoretičar i istoričar književnosti, urednik i prevodilac.

Diplomirao je na odseku za Opštu književnost i teoriju književnosti Filološkog fakulteta u Beogradu, gde je pohađao i poslediplomske studije. Tokom studija je dobio nagradu Univerziteta u Beogradu, zvanje studenta generacije 1986/1987. godine, te postao stipendista Ministarstva za nauku i tehnologiju Republike Srbije.

Bio urednik i glavni odgovorni urednik časopisa „Književna reč“, kao i urednik u izdavačkim kućama „Stubovi kulture“, „Esotheria“, „Zepter Book World“.

Poznat je i kao prevodilac: preveo veći broj tekstova, uključujući i desetak knjiga, sa engleskog, nemačkog, francuskog i italijanskog jezika.

## Naučna karijera
Zaposlio u Institutu za književnost i umetnost 1988. godine kao asistent-pripravnik na projektu *Komparativna izučavanja srpske književnosti*. Magistrirao 1989. odbranivši rad *Lirski roman (na materijalu srpskog ekspresionizma)*. Rad je, izmenjen i dorađen, objavljen 1995. godine kao autorska knjiga i nagrađen je priznanjem „Stanislav Vinaver“ za najbolju prvu knjigu iz naučne oblasti.
 
Doktorsku tezu pod naslovom *Poetička načela Rastka Petrovića u kontekstu evropske avangarde* odbranio je 2000. godine na Filološkom fakultetu u Beogradu. Tekst teze, dopunjen i izmenjen, kao knjigu *Poetika Rastka Petrovića: struktura; kontekst* objavio je 2005. godine.

Do sada je objavio preko osamdeset naučnih radova i rasprava posvećenih književnoteorijskim i metodološkim pitanjima komparativnih književnih analiza, proučavanju srpske avangardne književnosti u evropskom kontekstu, fantastike i naučne fantastike, kao i analizama dela najznačajnijih srpskih savremenih književnika.

## Bibliografija
* *Lirski roman srpskog ekspresionizma*. Institut za književnost i umetnost, Beograd, 1994.
* *Poetika Rastka Petrovića : struktura; kontekst*, Narodna knjiga – Alfa, Institut za književnost i umetnost, Beograd 2005. 450 str.
* *Rađanje žanra - počeci srpske naučno-fantastične književnosti* Institut za književnost i umetnost, Beograd 2006, 119 str.

## Vanjske veze
* Bojan Jović: Bibliografija (Projekat Rastko)
Vladan Lukić

**Vladan Lukić** (srpski: **Владан Лукић**; Sopot, 16. veljače 1970.) je bivši srpski i jugoslavenski nogometaš i reprezentativac, trenutni predsjednik Crvene zvezde. Tijekom svoje karijere je igrao u nekoliko europskih zemalja, a nastupao je i za reprezentacije Jugoslavije i SR Jugoslavije.
Ivan Nešić

**Ivan Nešić** (rođen 1964. u Beogradu) je srpski pisac naučne fantastike i novinar. Diplomirao na Rudarsko-geološkom fakultetu.

Objavljivao prozu od 1981. godine, između ostalog, i u Siriusu, Alefu, Znaku Sagite, Večernjim novostima, Emitoru, Književnoj reči, Kikindskim novinama, Orbisu i Našem tragu. Sarađivao je sa časopisima Rock Express i Metal Express, za koje je pisao intervjue, kritike i prikaze.

Bio je predsednik Društva ljubitelja fantastike „Lazar Komarčić“ od 1997. do 2004. godine.

## Bibliografija

Objavljene knjige
* Rigor mortis, zbirka priča, Beograd, 1997.

Važnije antologije i književni izbori
* *Tamni vilajet* 4, uredio Boban Knežević, Znak Sagite, Beograd, 1996.
* „Priče za kraj veka“, Kikindske novine, Kikinda.

## Nagrade i priznanja
* Nagrada „Lazar Komarčić“ za najbolju domaću priču objavljenu 1996. („Trick or Treat“)

## Vanjske veze
* Društvo ljubitelja fantastike „Lazar Komarčić“
Vladimir Lazović

**Vladimir Lazović** (rođen 1954. godine u Beogradu) je srpski pisac naučne fantastike i fantazije. Po zanimanju je elektroinženjer.

Fantastiku piše od svojih dvadesetih, menjajući podžanrove – od alternativne istorije, preko slovenske fantastike, do kiberpanka.

Predsednik je Društva ljubitelja fantastike „Lazar Komarčić“ od 2004–2008. godine.

## Bibliografija

Objavljene knjige

* *Hrim, ratnik*, roman, (pod pseudonimom Valdemar Lejzi), X–100 SF edicija, Dnevnik, Novi Sad, 1987.

Važnije antologije i književni izbori
* Kiberpank, Sirius, Zagreb
* Tamni vilajet 1, Beograd, urednik: Boban Knežević, Znak Sagite, Beograd, 1987.
* Tamni vilajet 1a, Beograd, urednik: Boban Knežević, Znak Sagite, Beograd, 1987.
* Tamni vilajet 2, uredio Boban Knežević, Znak Sagite, Beograd, 1992.
* Tamni vilajet 3, uredio Boban Knežević, Znak Sagite, Beograd, 1993.
* Tamni vilajet 4, uredio Boban Knežević, Znak Sagite, Beograd, 1996.
* Nova srpska fantastika, uredili Boban Knežević i Sava Damjanov, SIC, Beograd, 1994.
* Monolit 8, uredio Boban Knežević, Znak Sagite, Beograd.
* Domaća post(žanrovska) fantastika na početku veka u Orbis, Kanjiža, urednik: Ilija Bakić
* Domaća (post)žanrovska fantastika s kraja 90-ih u Orbis, Kanjiža, urednik: Ilija Bakić 
* Domaće fantastičke priče u Naš trag, Velika Plana, urednik: Ilija Bakić
* Tamna zvezda, Presing, Niš, urednik: Dejan Ognjanović, Niš, 2005.
* Ugriz strasti (priče erotske fantastike), uredio Pavle Zelić, Društvo ljubitelja fantastike „Lazar Komarčić“, 2007.

## Nagrade i priznanja

* Nagrada „Lazar Komarčić“ za najbolju domaću novelu objavljenu 1987. („Sokolar“ )
* Nagrada „Sfera“ za najbolju domaću novelu objavljenu 1987. („Sokolar“ )
* Nagrada „Lazar Komarčić“ za najbolju domaću novelu objavljenu 1994. („Preko duge“)
* Nagrada „Lazar Komarčić“ za najbolju domaću novelu objavljenu 2003. („Beli vitez“), koautorski sa Vladimirom Vesovićem

## Vanjske veze
* "Društvo ljubitelja fantastike „Lazar Komarčić“
Spomenka Stefanović-Pululu

**Spomenka Stefanović** (rođena 5. septembra 1958) u Zemunu je srpska književnica, urednica, izdavač i kulturni aktivista.

Piše poeziju, prozu, publicistiku. Objavljivala u periodici – Politika, Srpske narodne novine (Budimpešta), Homo Oecconomicus, prozinu Emitor, Naš trag, Omaja – kao i na Internetu, u Biblioteci srpske kulture na „Projektu Rastko“ i na sajtu „Art-Anima“.

Jedan je od osnivača Književne omladine Zemuna (1975) i Udruženja za produkciju i promociju stripa (od 2005). Aktivni član Društva ljubitelja fantastike „Lazar Komarčić“, preko organizovanja manifestacija, rada u žirijima i uređivanja. Organizovala likovne izložbe u Britanskom savetu i Francuskoj školi u Beogradu, kao i u Zigmund Hasz u Budimpešti.

Urednica: časopis Homo Oecconomicus (1975); osnivač i urednica izdavačke etikete „Tardis“ (od 2007) čiji je prvenac dugo očekivana zbirka priča *Jesen Skupljača* Ilije Bakića; član redakcije časopisa za natprirodno folklornu fantastiku Omaja (od 2007).

Osnivač i upravnica pokrajinskog središta i elektronske biblioteke „Projekat Rastko — Budimpešta-Sentandreja” (od 2001);

## Ostalo
Po profesiji je finansijski savetnik. Bila izvršni direktor Art Hasz Matkin Co, Budimpešta, koja je sarađivala na polju dizajna sa vodećim reklamnim kućama (Playboy, Saachi & Saachi, Barsony Kolpak).

U nekim slučajevima je potpisana kao Spomenka Stefanović Pululu

## Vanjske veze
* Projekat Rastko — Budimpešta-Sentandreja 
* Društvo ljubitelja fantastike Lazar Komarčić
* Tardis 
* Časopis Omaja
Slobodan Ćurčić

**Slobodan Čurčić** se može odnositi na:
* Slobodan Ćurčić (pisac)
* Slobodan Ćurčić (vizantolog)
Slobodan Ćurčić (pisac)

**Slobodan Ćurčić** (Obrenovac, 24. decembar 1951) je srpski pisac naučne fantastike.

Jedan od najznačajnijih jugoslovenskih NF autora je na žanrovskoj sceni debitovao 1977, kada mu biva otkupljena prva priča („Traka“), na konkursu almanaha *Andromeda*. Od 1983. profesionalno se posvetio pisanju. Poslednjih godina živi u Moskvi.

Objavio je preko četrdeset priča i novela, u svim bitnijim izdanjima jugoslovenske NF periodike. Šest od osam Ćurčićevih romana publikovano je u ediciji roto-izdanja novosadskog Dnevnika pod pseudonimom S. Tyrkley.

Dr Zoran Živković ocenjuje ovako njegove priče: „Lišene stilskih ekstravagancija, njegove storije odlikuju se jasnim prosedeom i efektno vođenim sižeima, predstavljajući klasičnu žanrovsku naraciju u svom najboljem izdanju“.

Napisao je i dve zapažene radio-drame: *Armana* (1986) i *Beta Hidre* (1988), a nekoliko priča adaptirano mu je za radiofonsko izvođenje.

## Knjige
* *Ujed kobre*, roman, 1985.
* *Zvezdani konkvistadori*, roman, 1985.
* *Čovek van vremena*, roman, 1986.
* *Divlji lovac zvezda*, roman, 1986.
* *Gospodari kruga*, roman, 1987.
* *Vrisak zvezda*, roman, 1987.
* *Zmija razuma*, roman, 1987.
* *Algol transmisija*, roman, 1988.
* *Šume, kiše, grad i zvezde*, priče, 1988.
* Orgulje uma, roman, 2000,

## Nagrade i priznanja
* Nagrada „Sfera“ (1984).
* Nagrada SDNF(Srpsko društvo za naučnu fantastiku), 2001.god. za najbolji objavljeni roman ˝Orgulje uma˝, Narodna knjiga, Bgd.

## Reference

* Živković, Zoran. *Enciklopedija naučne fantastike*, Prosveta, Beograd.
Dušan-Vladislav Pažđerski

**Dušan-Vladislav Pažđerski** (rođen 21. marta 1967. u Zenici) je srpski slavista, kašubista, urednik, leksikograf, prevodilac i popularizator srpske i kašupske kulture.

Diplomirao je na Filološkom fakultetu u Beogradu 1992. Magistarski rad (poljski doktorat) *Poljsko-srpskohrvatska – srpskohrvatsko-poljska leksikografija* je odbranio na Univerzitetu Adama Mickjeviča u Poznanju. Trenutno piše doktorat (poljsku habilitaciju) na temu srpsko-kašupskih leksičkih paralelizama.

Radio je u novosadskom Radio 100, Izdavačkom preduzeću Matice srpske i Univerzitetu Adama Mickjeviča u Poznanju, a sada predaje (kao naučni saradnik, poljski adjunkt) srpski jezik na Univerzitetu u Gdanjsku.

Član je Matice srpske, Saveta za kašupski jezik i koordinator Komisije za standardizaciju kašupskog jezika u Gdanjsku.

Dobitnik je godišnje nagrade za doprinos širenju i negovanju kašupske kulture – Medalja Stolema – za 2006. godinu.

Objavio je više stotina kraćih prevoda u časopisima *Venac*, *Krovovi*, *Sveske*, *Sveti Dunav*, *Polja*, *Dnevnik*, najznačajnijih poljskih pisaca, kao i nekoliko knjiga (Lešeka Kolakovskog i Jana Parandovskog).

Osnivač je i upravnik „Projekta Rastko – Kašubi (Elektronske biblioteke kašupske kulture)“ koja je regionalno središte kulturne mreže „Projekta Rastko" za severnu Poljsku. Urednik rubrike posvećene svetskoj književnosti u poljskom časopisu *[[Korespondencija s ocem]]*.

## Autorske knjige

* *Analitička bibliografija časopisa „Alef“ za brojeve 1-20*, Novi Sad, 1990, 72 str.
* *Poljsko-srpskohrvatski rečnik biljaka = Polsko-serbskochorwacki słownik roślin.* Sa srpskohrvatsko-poljskim indeksom, Gdańsk, 2002, 194 str.

## Priredio

* Paździerski, Lech, *Julije Benešić i Poljaci*, Zagreb, 2004.
* Florian Ceynowa, *Канунъ новаго года. Wilia Nowego Roku. Wiléjá Noweho Roku. Щедровки. Szczodrówki. Szczōdráki,* Gdynia, 2006 (sa Jaroslavom Elvartom).

## Vanjske veze

* Projekat Rastko – Kašubi
Slaven Radovanović

**Slaven Radovanović** (Valjevo, 10. januar 1947) je srpski pisac, filmski scenarista, dramaturg i esejista. Pisac magijskog realizma i fantastike.

Prozu objavljuje od 1968. god po književnim listovima i časopisima širom nekadašnje Jugoslavije. Zastupljen je u nekoliko autorskih antologija proze kao i *Izboru jugoslovenske priče* (školska lektira za 8. razr., knj. 12, Beograd, 1979/80).

Član je Udruženja književnika Srbije.

## Bibliografija

Objavljene knjige: štampana izdanja

* *Letopis Tešnjarski*, priče, „Prosveta“, Beograd, 1975.
* *Kremanska ruža*, roman, „Milić Rakić“, Valjevo,1982.
* *Kolubara na nebu*, priče, SKZ, Beograd, 1983.
* *Kremanska Ruža*, roman (II prošireno izdanje), „Sfairos“, Beograd, 1988.
* *Obrnuta crkva*, roman, Književna zajednica Novog Sada, 1990.
* *Povest o spisu Rajmonda Lila*, roman, Narodna knjiga - Alfa, Beograd 2001.
* *Nije bilo sunca*, roman, Matična biblioteka „Ljubomir Nenadović“ i „TIA Janus“, Valjevo-Beograd, 2010.

Objavljene knjige: digitalna izdanja

* Sabrana dela Slavena Radovanovića na kompakt disku (oktobar 2001, u po dva izdanja - ćirilica i latinica)
* Sabrana dela Slavena Radovanovića na Internetu na „Projektu Rastko“ (septembar-oktobar 2001, u po dva izdanja - ćirilica i latinica)

Filmski scenariji
* *Atoski vrtovi*, reditelj Stojan Stojčić, Singidunum, Beograd, 1989/90.
* *Nečista krv*, reditelj Stojan Stojčić, Vranje - Filmski Atelje, Beograd, 1992/3.

## Nagrade i priznanja

* Književna nagrada „Mladosti“ za neobjavljenu priču, 1972.
* Nagrada za filmski scenario za film *Nečista krv*, Festival filmskog scenarija, Vrnjačka Banja, 1994.

## Vanjske veze
* Sabrana prozna dela Slavena Radovanovića na Internetu (Projekat Rastko)
* Bibliografija Slavena Radovanovića na Internetu  (Projekat Rastko)
* Slaven Radovanovic (IMDB)
Vladimir Vesović

**Vladimir Vesović** (Beograd, 6. februar 1956) je srpski likovni umetnik (stripar, ilustrator, animator), scenarista, urednik i pedagog. Diplomirao je Višu pedagošku školu u Beogradu, likovni odsek, a zatim Akademiju umetnosti u Novom Sadu, odsek grafika. Član je Udruženja likovnih i primenjenih umetnika Srbije. Živi u Beogradu.

## Umetnički rad

Profesionalno je debitovao u stripu 1980. godine u beogradskim časopisima *Student* i *Mladost*, a od tada neprekidno objavljuje i izlaže u zemljama bivše Jugoslavije i inostranstvu. Pored stripova u najbitnijim jugoslovenskim izdanjima kao što su *Ju strip*, *Kekec* i *RS magazin*, dosta se bavio i knjiškom i novinskom ilustracijom — za srpske narodne bajke, Luisa Kerola, Dž. R. R. Tolkina, Dragana Orlovića, Jovu Kneževića, kao i za savremenu naučnu fantastiku u časopisima *Sirijus* (Zagreb), *Emitor* (Beograd) i *Alef* (Novi Sad).

Koautor je stripa „Točak“ sa Goranom Skrobonjom i Draženom Kovačevićem, ostvarenja koje je 2000. pobedilo na međunarodnom takmičenju izdavačke kuće „Glena“ iz Francuskoj i postalo tamošnji serijal „La roue“.

Deo je tima prvog srpskog dugometražnog animiranog filma za odrasle, Alekse Gajića .

## Stručni i kulturni rad

Suosnivač je stripske grupe „Beogradski krug 2“ (1978), Društva ljubitelja fantastike „Lazar Komarčić“ (1981), glavni osnivač Škole stripa i ilustracije „Đorđe Lobačev“ (1992) i suosnivač Međunarodnog salona stripa pri Studentskom kulturnom centru u Beogradu (2000).

Komesar i organizator brojnih domaćih i međunarodnih izložbi.

## Uređivanje i izdavaštvo

Bio je pokretač specijalizovanog stripskog časopisa „Tron“ („Bata“, Beograd 1992). Osnivač i glavni urednik časopis „Stripmania“ posvećenog srpskom stripu („Luksor“, Beograd, 1996).

## Pedagogija
Od 1992. vodi školu stripa „Đorđe Lobačev“ kao i „Otvorenu radionicu stripa i ilustracije“, prvo u Narodnom univerzitetu „Braća Stamenković“, a zatim u Studentskom kulturnom centru u Beogradu. Kao pedagog, urednik i mentor, Vesović je uticao na obrazovanje i opuse oko 200 autora Srbije i bivše Jugoslavije.

## Važnije nagrade i priznanja
* „Zlatno pero Beograda“, Beograd, 1988.
* Dva puta nagrada za najboljeg pedagoga na „Dečjem oktobarskom salonu“, Beograd.
* Prva nagrada na međunarodnom stripskom takmičenju kuće „Glena“, koautorski sa Skrobonjom i Kovačevićem, Francuska 2000.
* Nagrada „Lazar Komarčić“ za najbolju domaću novelu objavljenu 2003. („Beli vitez“), koautorski sa Vladimirom Lazovićem
* Dobitnik životne nagrade za doprinos srpskom stripu na balkanskoj smotri stripa u Leskovcu 2006.

## Izvori
* Vladimir Vesović  - biografija na sajtu Studija S. O. K. O., Beograd
* Zdravko Zupan, *Vek stripa u Srbiji*, Kulturni centar — Galerija savremene umetnosti, Pančevo, 2007.
* Slobodan Ivkov. 60 godina stripa u Srbiji, leksikon. Galerija „Likovni susret“, Subotica, 1995. Elektronsko izdanje: "Projekat Rastko"
* Vladimir Vesović - biografija na sajtu Udruženja za promociju i produkciju stripa, Novi Sad
*
Aleksa Gajić

**Aleksa Gajić** (rođen 20. maja 1974. u Beogradu) je strip crtač iz Srbije, poznat po svom stripu „Tehnotajz“ () sa scenaristom Darkom Grkinićem, po kom je kasnije napravljen i animirani film, . Ilustrator je časopisa Politikin zabavnik.

Njegov stripski serijal u šest delova „Le Fléau des Dieux“ (u srpskom izdanju "Bič Božji") sa francuskom scenaristkinjom Valeri Manžen preštampavan je više puta u Francuskoj, a prevođen je u SAD i Srbiji.

## Vanjske veze
*  Intervju sa Aleksom Gajićem u „YellowCab“-u 
*  Zvanična internet prezentacija 
*  Biografija i francuska stripografija na sajtu Soleil Prod. 
*  System Comics, Beograd, Gajićev srpski izdavač
* 
*
Dobrosav Bob Živković

**Dobrosav Bob Živković** (Pirot, 7. maj 1962.) je srpski ilustrator.

## Biografija
Diplomirao je „produkt dizajn“ 1987. na Fakultetu primenjene umetnosti u Beogradu. Ilustracijom i stripom, uglavnom u okviru žanra naučne fantastike, bavio se od 1984. Ilustracije je objavljivao u časopisima „Student“, „Vidici“, „Veliko dvorište“, „Zeka“ i „Tik-tak“. Ilustrovao je i korice za naučnofantastične edicije „Kentaur“, „Znak Sagite“, „Monolit“, „Zoroaster“, „Sirijus“ i „Alef“, tekstove u „Dnevnom telegrafu“ i „Evropljaninu“ i preko dvesta knjiga. Stalni je ilustrator „Politikinog zabavnika“ i Kreativnog centra. Duže vreme je radio kao umetnički direktor studija „Sači i Sači“ u Beogradu. Dobio je pet nagrada Neven za najbolje ilustrovanu dečju knjigu i dva puta je nagrađivan nagradom Zlatno pero. Za rad na NF-ilustracijama dobijao je vodeće žanrovske nagrade: „Lazar Komarčić“ (1985, 1986. i 1988.) i Sfera (1988). Predložem je i za Andersenovu medalju, jednu od najvažnijih nagrada u stvaralaštvu za decu. Živi i stvara u Novom Beogradu.

## Kritike
Prema pisanju magazina „Mobilni“, Dobrosav Bob Živković je najpoznatiji ilustrator u Srbiji. Opisan je kao „svaštojed novih tehnologija“, zahvaljujući čemu svakog dana podari po neku dobru ilustraciju. Njegove ilustracije su okarakterisane kao lako prepoznatljive, urnebesno smešne, ali i bolesne i čudne. Detalji na njima su veoma istaknuti i neretko naglašeni, pa crteži izgledaju nakazno. Što se popularnosti tiče, magazin „Student“ implicira slično, navodeći da Bob Živković ima više fanova od drugih ilustratora u Srbiji, a pozivajući se na podatke sa Fejsbuka. Prema časopisu „City Magazine“ ilustracije Živkovića prosto ne mogu da ostanu neprimećene. One su duhovite, ponekad groteskne, ponekad poetične. Sam autor za svoje crteže kaže da su kao vicevi, kojim iskazuje mišljenje o određenim pojavama i događajima. I sam priznaje da su oni uvek malo preterani, smešniji i apsurdniji nego kod drugih ilustratora. Pri tome, stvari koje ga nerviraju ili plaše retko crta.

## Izvori
Zoran Janjetov

**Zoran Janjetov** (Subotica, 23. jun 1961) je srpski autor stripova i ilustrator. Diplomirao je na Akademiji umetnosti u Novom Sadu.

Tokom 1980-ih objavljivao je stripove i ilustracije u srpskoj periodici: Student, Vidici, Mladost, Neven, Mali neven, Omladinske novine, Stav, Džuboks, Maslačak, Ju strip (Ju strip magazin) i Cepelin

Od 1986. naslednik je francuskog majstora Žana Žiroa Mebijusa na serijalima o Džonu Difulu, prvo kao kolorista, zatim i kao crtač.

Najpoznatiji stripovi su mu Bernard Panasonik po sopstvenom scenariju, kao i Mladost Džona Difula, Tehnoočevi Vojske metabarona i Ogregod po scenariju Aleksandra Hodorovskog.

Stripovi mu se objavljuju širom sveta. Živi u Novom Sadu.

## Stripografija

### Bernard Panasonik
# *Bernard Panasonik*, album, „System Comics“, Beograd 2003. (sabrani stripovi iz 1980-ih i 1990-ih)

### Avant L'incal (Mladost Džona Difula)

# *Adieu le père* (1988)
# *Détective privé de classe "R"* (1990)
# *Croot*, (1991)
# *Anarcopsychotiques* (1992)
# *Ouisky, SPV et homéoputes* (1993)
# *Suicide allée* (1995)

### Les Technopères (Tehnoočevi)
# *La Pré-école Techno* (1998)
# *L'École pénitentiaire de Nohope* (1999)
# *Planeta Games* (2000)
# *Halkattrazz, l'étoile des Bourreaux* (2002)
# *La secte des Techno-évêques* (2003)
# *Les secrets du Techno-Vatican* (2004)
# *Le Jeu parfait* (2005)
# *La Galaxie Promise* (2006)

### Les Armes du Méta-Baron (Vojske metabarona)

# *Les Armes du Méta-Baron* (2008)

### -{Ogregod}- (Ogregod)

# -{*Ogregod: Les Naufragés*}- (2010)
# -{*Ogregod: Sans futur*}- (2012)

## Izvori
* Zdravko Zupan, *Vek stripa u Srbiji*, Kulturni centar — Galerija savremene umetnosti, Pančevo, 2007.
* Slobodan Ivkov: 60 godina domaćeg stripa u Srbiji (1935-1995), Galerija „Likovni susret“, Subotica, 1995. E-izdanje: Projekat Rastko

## Vanjske veze

*  Zoran Janjetov, francuska stripografija
*  Zoran Janjetov, Lambiek Comiclopedia 
*  System Comics, Beograd, Janjetovljev srpski izdavač
Darko Perović

**Darko Perović** je srpski strip crtač, rođen 1965. godine u Aranđelovcu u Srbiji.

Stripom je počeo da se bavi nakon što je završio grafičku školu na Novom Beogradu, 1983., a objavljivao je u gotovo svim strip časopisima na području bivše Jugoslavije. Njegova prva duga priča „Brek“ (44 str.) nagrađena je kao najbolji jugoslovenski strip 1987. godine, a kasnije je objavljena kao meko uvezani album.

Na salonu stripa u Vinkovcima 1988. godine osvojio je nagradu za scenario s pričom od šest strana pod naslovom "Azra, Alaraph...".

Radio je na storibordovima, animiranim reklamama i kratkim filmovima. Godine 1991. preselio se u Španiju, gdje je u Barseloni radio na kratkim pričama s Enriqueom Sanchez Abulijem (Torpedo); na kratkom serijalu "Abajo en el frio" (Duboko i hladno) te na više storibordova i animiranih reklama.

Ove priče u Španiji objavili su „Cimoc“, „Creepy“, „Makoki“ i „El„ Vibora“; „Terrific“, „Lancio story“ i „Scorpio“ u Italiji, a u Francuskoj BoDoi“.

Od 1994. do 2000. godine radio je za reklamnu agenciju iz Amsterdama na kratkim animiranim filmovima. Krajem 1997. godine dobio je ponudu od italijanske izdavačke kuće „Sergio Bonelli Editore“ za rad na serijalu ˝Magični Vetar˝ (Magico vento), po scenariju Đanfranka Manfredija. Saradnja je na kratko bila prekinuta zbog rata u Jugoslaviji, ali je obnovljena u januaru 2000. godine sa epizodom „I lupi blu“. Potpisao je deset epizoda „Magičnog Vetra“, posle čega je kod istog izdavača prešao na mini-serijal ˝Šangaj Devil˝(Shanghai Devil), Đanfranka Manfredija.

Paralelno sa radom za SBE, počinje i saradnju sa francuskim izdavčem ˝Soleil˝, po scenarijima Novija (Novy) i Dobsa (Dobbs).

Živi i radi u Beogradu, u Srbiji.
Booker T. & the M.G.'s

**Booker T. & the M.G.'s** je američki instrumental R&B bend kome se pripisuje oblikovanje muzičkih stilova poznatih kao southern soul i Memphis soul. Originalni članovi grupe su bili Booker T. Jones (orgulje, klavir), Steve Cropper (gitara), Lewie Steinberg (bas) i Al Jackson, Jr. (bubnjevi). 1960-ih su, kao kućni bend diskografske kuće Stax Records, svirali na pločama istaknutih izvođača kao što su Wilson Pickett, Otis Redding, Bill Withers, Sam & Dave, Carla i Rufus Thomas i Johnnie Taylor. Također su izdavali instrumentalne kompozicije pod vlastitim imenom, kao hit singlicu "Green Onions" iu 1972. godine. Zbog specifičnog stila je stekao reputaciju jedne od najplodnijih, najuglednijih i najimitiranijh bendova svog vremena, tako da su sredinom 1960-ih bendovi s obje strane Atlantika nastojali zvučati kao Booker T. & the M.G.'s.

Godine 1965. Steinberga ga je zamijenio Donald "Duck" Dunn, koji otada stalno svira u bendu. Al Jackson, Jr. je ubijen 1975 godine. Otada trio koji čine Dunn, Cropper i Jones se ponovno okupljao uz različite bubnjare kao što su Willie Hall, Anton Fig, Steve Jordan i Steve Potts. 

S dva bijela člana (Cropper i Dunn), Booker T. & the M.G.'s je bila jedna od prvih rasno integriranih rock grupa, i to u vrijeme kada se soul muzika, a posebno muzička scena u Memphisu, smatrala isključivo domenom crnačke kulture. 

## Izvori

## Vanjske veze
* Booker T. Jones' official homepage
* Steve Cropper's official homepage
* Donald "Duck" Dunn official homepage
* Booker T. Jones interview by Pete Lewis, 'Blues & Soul' June 2011 
* "'Green Onions' – The Greatest Single of all Time" at PopMatters.com
* Green Onions, Live in Oslo, Norway 4/7/67
Let's Face the Music

***Let's Face the Music*** je šesti studijski album velške pjevačice Shirley Bassey, izdan godine 1962. Na njemu je Bassey otpjevala niz popularnih pjesama u aranžmanu Nelsona Riddlea.

## Popis pjesama
Strana A
# "Let's Face the Music and Dance" (Irving Berlin) – 3:11
# "I Should Care" (Sammy Cahn, Axel Stordahl, Paul Weston) – 3:58
# "Let's Fall in Love" (Harold Arlen, Ted Koehler) – 3:08
# "The Second Time Around" (Cahn, Jimmy Van Heusen) – 4:34
# "Imagination" (Johnny Burke, Van Heusen) – 4:04
# "All the Things You Are" (Oscar Hammerstein, Jerome Kern) – 3:10
Strana B
# "I Get a Kick Out of You" (Cole Porter) – 2:52
# "Everything I Have Is Yours" (Harold Adamson, Burton Lane) – 3:16
# "Spring Is Here" (Lorenz Hart, Richard Rodgers) – 4:03
# "All of Me" (Gerald Marks, Seymour Simons) – 2:48
# "I Can't Get You Out of My Mind" (Victor Lewis) – 3:42
# "What Now My Love" (Gilbert Bécaud, Pierre Leroyer, Carl Sigman) – 2:54

## Osoblje
* Shirley Bassey – vokali
* Nelson Riddle – aranžer, dirigent
* Nelson Riddle Orchestra - orkestar
Shirley Bassey

**Dame Shirley Bassey**, DBE (8. januar 1937), je velška pjevačica, najpoznatija kao izvođač naslovnih pjesama filmova o Jamesu Bondu. Njih je izvela u tri filma *[[Goldfinger (film)|Goldfinger]]* (1964), *[[Diamonds Are Forever (film)|Diamonds Are Forever]]* (1971) i *[[Moonraker (film)|Moonraker]]* (1979). Osim toga je poznata i po humanitarnoj aktivnosti.

## Izvori

## Vanjske veze
* Dame Shirley Bassey – official website
* Shirley Bassey discography at Discogs
* 
* The Bassey Blog – fansite
* The Songs of Shirley Bassey (archived site)  – interviews with Shirley Bassey, plus an extensive discography
* The Dame Shirley Bassey Message Board – forum fansite
* Shirleybassey.nl  – extensive CD discography with tracklists
* Shirley Bassey biography on BBC Wales
Et maintenant

***Et maintenant*** je francuska zabavna pjesma koju su 1961. napisali Gilbert Bécaud i Pierre Delanoë. Iste godine ju je Becaud snimio i postala je veliki hit, a sljedeće godine ju je pod naslovom ***What Now My Love*** obradila Shirley Bassey te je postala standardni dio repertoara mnogih uglednih izvođača.

## Vanjske veze
* Song lyric (English and French)